**LĒMUMS**

Liepājā

|  |  |
| --- | --- |
| 2023. gada 20. aprīlī |  Nr.131/4(prot. Nr.4, 25.§) |

Par zemesgabalu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 53. un 137. punktu, izskatot dārzu biedrības “Alsungas ielas dārzi” 2023. gada 2. marta iesniegumu, zemes nomas līgumus, kas 2014. gada 10. aprīlī noslēgti starp Liepājas pilsētas pašvaldību un dārzu biedrības “Alsungas ielas dārzi”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 20. marta priekšlikumu (sēdes protokols Nr.6) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Pagarināt dārzu biedrībai “Alsungas ielas dārzi” (reģistrācijas Nr.40008218873; juridiskā adrese: Kuldīgas iela 36-37, Liepāja) zemes nomas līgumu dārzkopības biedrības darbībai un mazdārziņu apsaimniekošanai:

 1.1. par zemesgabalu Alsungas ielā 2/4 (kadastra Nr.1700 002 0185) daļas 732 kv.m platībā, Alsungas ielā 14 (kadastra Nr.1700 002 0190) daļas 2311 kv.m platībā, Alsungas ielā 16 (kadastra Nr.1700 002 0191) daļas 3672 kv.m platībā, Alsungas ielā 20 (kadastra Nr.1700 002 0195) daļas 1831 kv.m platībā un Alsungas ielā 22 (kadastra Nr.1700 002 0194) daļas 2484 kv.m platībā iznomāšanu termiņus uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2028. gada 9. aprīlim, ieskaitot nomas līgumu termiņos faktiskās nomas attiecības par laiku no 2023. gada 10. aprīļa līdz vienošanās par līgumu termiņa pagarināšanu spēkā stāšanās dienai;

1.2. par zemesgabalu Alsungas ielā 40A (kadastra Nr.1700 002 0193) daļas 734 kv.m platībā un Alsungas ielā 40B (kadastra Nr.1700 002 0197) daļas 1374 kv.m platībā iznomāšanu termiņus uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2024. gada 9. aprīlim, ieskaitot nomas līgumu termiņos faktiskās nomas attiecības par laiku no 2023. gada 10. aprīļa līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līgumu izbeigšanu, ja nomnieks vienpusēji atkāpjas no līgumiem.

3. Gadījumā, ja dārzu biedrības “Alsungas ielas dārzi” vainas dēļ grozījumi 2014. gada 10. aprīlī noslēgtajos zemes nomas līgumos par zemesgabalu Alsungas ielā 2/4, Alsungas ielā 14, Alsungas ielā 16, Alsungas ielā 20, Alsungas ielā 22, Alsungas ielā 40A un Alsungas ielā 40B daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |